Doc Savage
Doc Savage je izmišljeni lik njujorškog pustolova i borca za pravdu koga je stvorio američki pisac Lester Dent, a koji je bio protagonist serije pulp romana objavljenih 1930-ih i 1940-ih. Doc Savage, čije je pravo ime Clark Savage, Jr. je po struci ljekar, ali se također bavio naučnim i istraživačkim radom, te je uz vrhunsko obrazovanje marljivim vježbanjem stekao vrhunsku fizičku spremu ali i impresivne borilačke vještine. Svoje obrazovanje je dugovao bogatim roditeljima, koji su mu omogućili da se opskrbi podmornicama, avionima i nizom drugih tehnološki naprednih naprava koje je koristio kako bi se zajedno sa svojih pet prijatelja obračunavao sa zlikovcima širom svijeta. Iako nije raspolagao natprirodnim i nadljudskim moćima, Doc Savage se često od strane historičara američke popularne kulture navodi kao "prvi svjetski superheroj". Romani o Docu Savageu su stekli veliku popularnost, te svoj odraz našli u radio-seriji, ali i stripovima, od kojih su neki bili objavljeni u Jugoslaviji.

Vanjske veze
 1987 article on Lester Dent 
 Doc Savage Organized
 Doc Savage at ThePulp.Net

Književni likovi
Filmski likovi
Stripovski likovi
Fiktivni oficiri
Fiktivni liječnici
Fiktivni detektivi
Fiktivni naučnici
Fiktivni izumitelji